Dakos sritis
Dakos sritis (beng. ঢাকা বিভাগ) – sritis vidurio Bangladeše. Ribojasi su Silhato sritimi rytuose, Indijos valstija Meghalaja šiaurėje, Radžšahio sritimi vakaruose, Khulnos sritimi pietvakariuose, Barisalo sritimi pietuose ir Čitagongo sritimi pietryčiuose. Administracinis centras – Daka. Beveik visa sritis yra pelkėtoje, upių išraižytoje lygumoje. Tik pačioje šiaurėje paviršius kyla į plokščiakalnį. 2015 m. iš Dakos srities šiaurinės dalies sudaryta Maimansingho sritis.